Diari Oficial de la Generalitat Valenciana


Sumari del DOGV 3974, del 05-04-2001 (2001/3109)

DECRET 74/2001, de 2 d'abril, del Govern Valencià, pel qual es classifiquen d'interés general determinades obres a zones de cultiu en comú.
-------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2001/04/02/74/dof/vci/html**

### Dades del document

Número de DOGV
:   3974

Data del DOGV
:   05-04-2001

Secció del DOGV
:   I. DISPOSICIONS GENERALS

Número del document
:   2001/3109


Data del document
:   02-04-2001

Organisme emissor
:   Conselleria d'Agricultura, Pesca i Alimentació

Tipus de document
:   Decret

Descriptors 

:   * València
    * ordenació hidroagrícola
    * ordenació de la propietat rústica
    * ben comunal
    * agrupació d'explotacions
    * legislació

DECRET 74/2001, de 2 d'abril, del Govern Valencià, pel qual es classifiquen d'interés general determinades obres a zones de cultiu en comú. [2001/Q3109]
  
El Decret 151/1990, de 17 de setembre, del Govern Valencià, estableix que serà d'aplicació a tot el territori de la Comunitat Valenciana, per haver-se classificat com a objectiu número 1 en el Reglament PEW 5578/1988, del Consell, allò que es regula en la Llei de Reforma i Desenvolupament Agrari en matèria d'obres i millores territorials.
  
En els decrets 169/1991, de 30 de setembre, i 13/1995, de 10 de gener, també del Govern Valencià, es van classificar com d'interés general determinades obres que executaria l'administració agrària autonòmica.
  
D'altra banda, un dels objectius bàsics fixats en els pressupostos de la Generalitat Valenciana per a l'exercici 2001 és pal·liar el minifundisme existent a la Comunitat Valenciana, fomentant explotacions de major racionalitat econòmica.
  
D'acord amb aquesta línia d'actuació, la Conselleria d'Agricultura, Pesca i Alimentació s'ha plantejat la necessitat d'abordar l'agrupació de parcel·les per obtenir-ne altres de majors dimensions, les quals permetran la mecanització i, en definitiva, el cultiu en comú, com a estratègia per a assegurar la viabilitat del cultiu, per la via de la reducció de costos.
  
Per a la consecució d'aquest objectiu és aconsellable que la classificació com a obres d'interés general, que s'efectua en la Llei de Reforma i Desenvolupament Agrari, s'estenga a aquelles actuacions que calga realitzar per promoure el cultiu en comú a les zones que la conselleria considere oportú.
  
Amb aquesta finalitat, hauran d'eliminar-se els accidents artificials que impedisquen l'adequat cultiu en comú de les parcel·les que s'agrupen i procedir a l'anivellació d'aquestes terres, com també al condicionament de les séquies, assarbs i camins que resulten afectats per l'actuació.
  
En virtut d'això a proposta de la consellera d'Agricultura, Pesca i Alimentació i després de la deliberació del Govern Valencià, en la reunió del dia 2 d'abril de 2001,
  
DECRETE
  
Article únic
  
En els plans d'obres, aprovats per la Conselleria d'Agricultura, Pesca i Alimentació, que despleguen actuacions a zones de cultiu en comú, es podran classificar com d'interés general totes aquelles obres que servisquen per a eliminar els accidents artificials del terreny que en dificulten el cultiu, com també l'anivellació de les dites terres i el condicionament de les séquies, assarbs i camins de qualsevol ordre que calga millorar o construir per aconseguir els objectius fixats.
  
DISPOSICIONS FINALS
  
Primera
  
Facultar la consellera d'Agricultura, Pesca i Alimentació perquè dicte les disposicions necessàries per al desenvolupament i l'execució del present decret.
  
Segona
  
Aquest decret entrarà en vigor l'endemà de la publicació en el Diari Oficial de la Generalitat Valenciana.
  
València, 2 d'abril de 2001
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
La consellera d'Agricultura, Pesca i Alimentació,


Còpia Permalink ELI